Berg Judit: Maszat a repülőn | Foxbooks
Újabb kötettel bővült Berg Judit és Agócs Írisz népszerű ovis mesesorozata. Maszat ezúttal Londonba utazik, hogy meglátogassa unokatestvérét, Kamillát. Az útra természetesen elmaradhatatlan barátja, Hóchóc is vele tart, akinek még saját útlevél is dukál. Maszat utazós kalandja a repülős nyaralás minden részletére kitér, a becsomagolástól a repülőtéri útlevél ellenőrzésen, csomagfeladáson át egészen a felhők feletti repülés élményéig, vagy a leszálláskori füldugulásig. A kötet második meséjében Maszat megismerkedik a londoni gyerekekkel, és kedvességüknek köszönhetően a nyelvi akadályokat is könnyedén átlépik. A Maszat a repülőn nagyszerű választás lehet nyaralás előtt, vagy első repülőútra a kicsiknek. Belapoztunk a kisovisok újabb kedvencébe, mutatjuk!
A Maszat-sorozat bekerült a legjobb óvodás mesekönyvsorozatokról szóló összeállításunkba. Olvasd el mit írtunk róla, és melyik mesekönyvek kerültek még a toplistába! A Doktor Maszat kötetről bővebben a legjobb dokis mesekönyvekről szóló írásunkban olvashatsz.
TIPP: Nézd meg a Maszat űrhajózik kötetről belapozóját is! Ajánljuk továbbá Agócs Írisz legújabb lapozóit is: Agócs Írisz: Masa és az eső, és Agócs Írisz: Mia nem álmos